Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: figyelemmel a 2/1994. (I. 30.) NM rendelet 62. § (1) bekezdésére, amely szerint „(...) az értéktárgyak biztonságos
Paragraph Index: 1096

figyelemmel a 2/1994. (I. 30.) NM rendelet 62. § (1) bekezdésére, amely szerint „(...) az értéktárgyak biztonságos megőrzéséről az intézmény vezetője gondoskodik”, alkotmányos joggal összefüggő visszásságot idéz elő a gondozottak tulajdonhoz fűződő jogával összefüggésben. Ugyanebben az intézetben a vezető arról adott tájékoztatást, hogy a gondozottak fegyelemsértése esetén nem alkalmaznak büntetést. A rendbontást mindig megbeszélik a lakóval. Amennyiben súlyosabb dologról van szó, a nagycsoporton vetik fel a problémát, mert a nagycsoportos foglalkozáson a gondozási egység dolgozói és lakói valamennyien jelen vannak. A felmerült problémák megbeszélése a konfliktusok feloldásának hatékony módja. A kapott tájékoztatásnak azonban ellentmondott az, hogy az otthon hirdetőbláján kifüggesztett lapon felsorolták az intézet által alkalmazott olyan büntetéseket, amelyeket a lakók fegyelemsértése esetén alkalmazhatnak. Ezek a kimenőmegvonás, a zsebpénzvisszatartás, valamint a más intézetbe történő áthelyezés kezdeményezése. A vizsgálat megállapítása szerint az intézet által alkalmazott zsebpénzvisszatartás a gondozottak tulajdonhoz, valamint emberi méltósághoz fűződő alkotmányos jogával összefüggésben okoz visszásságot. IV. A Fejér Megyei Rehabilitációs Intézetet csak szakaszosan veszi körül kerítés, és portaszolgálat sem működik. A kapott tájékoztatás szerint a gondozottak elkóborlása néha előfordul. A vizsgálat megállapítása szerint az otthon elkerítésének hiányosságai, valamint a portaszolgálat vagy más ellenőrző rendszer kialakításának elmulasztása veszélyezteti az otthon beteg lakóinak életét és testi épségét, és alkotmányos joggal összefüggő visszásságot okoz a gondozottak lehető legmagasabb szintű testi és lelki egészséghez fűződő alkotmányos jogával összefüggésben. A vizsgálat időpontjában az intézet fiúpavilonjának folyosóján az elektromos vezetékek egyik elosztódoboza beázott. A vizsgálat megállapítása szerint a beázott elosztódoboz balesetet okozhat, veszélyezteti az intézet lakóinak és dolgozóinak életét és testi épségét, ezáltal alkotmányos joggal összefüggő visszásságot okoz az érintettek lehető legmagasabb szintű testi és lelki egészséghez fűződő alkotmányos jogával összefüggésben. A lakóépületek közötti rossz állapotú út a mozgásukban korlátozottak számára balesetveszélyes. Azok észlelt állapota szintén az otthon gondozottainak lehető legmagasabb szintű testi és lelki egészséghez való alkotmányos jogaival összefüggésben okoz visszásságot. Az intézetben orvosi szobát sem alakítottak ki, az orvos a lánypavilon földszintjén, a nővérek szobájában rendel. A nővérszobában történik a gyógyszerelés, és itt tárolják az egészségügyi kartonokat is. A vizsgálat megállapítása szerint az orvosi szoba kialakításának hiánya is ezen alkotmányos joggal összefüggésben teremt visszásságot. Az otthon vezetőjétől kapott tájékoztatás szerint az intézet az előírt gyógyszerek árát automatikusan nem téríti. A gyógyszerellátás úgy történik, hogy az intézet szerzi be az orvos által felírt gyógyszereket és a lakók azokat megveszik. Akinek erre nincs pénze, annak a szükséges

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes